Drie jonges op heterdaad betrap tydens hondegevegArgieffoto ter illustrasie Ao. Alwin Labans, woordvoerder van die polisie, het gesê die verdagtes is onderskeidelik 14 en 16 jaar oud. Hulle was in ŉ beboste gebied langs Alexanderweg in Schauderville besig met die geveg tussen twee Amerikaanse veghonde. ŉ Tang is glo in hul besit gekry wat na bewering gebruik word om die honde se kake oop te dwing wanneer hulle byt en nie wil laat los nie. Volgens Labans behoort een van die honde aan die 14-jarige seun. Albei honde is aan die Dierebeskermingseenheid oorhandig. ŉ Woordvoerder van die Walmer-dierehospitaal het aan Maroela Media bevestig dat die diere daar deur dr. Stephan Ferreira behandel is. Volgens Albans het die drie verdagtes Donderdag in die hof verskyn. Hy kon egter nie bevestig wat in die hof gebeur het nie, aangesien hy steeds op die dossier wag.